CELEX: 62019TN0152
Language: fi
Date: 2019-03-08 00:00:00
Title: asia T-152/19: Kanne 8.3.2019 — Brunswick Bowling Products v. komissio

6.5.2019   
            
            
               FI
            
            
               Euroopan unionin virallinen lehti
            
            
               C 155/49
            
         
      Kanne 8.3.2019 — Brunswick Bowling Products v. komissio
      (asia T-152/19)
      (2019/C 155/59)
      Oikeudenkäyntikieli: englanti
      
         Asianosaiset
      
      
         Kantaja: Brunswick Bowling Products LLC (Muskegon, Michigan, Yhdysvallat) (edustajat: asianajajat R. Martens ja V. Ostrovskis)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan kokonaisuudessaan komission täytäntöönpanopäätöksen (EU) 2018/1960 (1)
                  
               
            
                  —
               
               
                  velvoittamaan komission korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa viiteen kanneperusteeseen.
      
                  1)
               
               
                  Ensimmäinen kanneperuste, jonka mukaan i) Euroopan parlamentin ja neuvoston direktiivi 2006/42/EY (2) 11 artiklan ja Euroopan parlamentin ja neuvoston asetus (EY) N:o 765/2008 (3) 18 artiklan 5 kohdan sisältämiä menettelysääntöjä on rikottu ja ii) suhteellisuusperiaatetta, sellaisena kuin siitä on säädetty asetuksen N:o 765/2008 18 artiklan 4 kohdassa, on loukattu, koska Ruotsin suojatoimenpide ei ole perusteltu, kun otetaan huomioon se, että markkinavalvontaviranomaiset johtivat kantajaa harhaan ja että lievempiä toimenpiteitä olisi voitu toteuttaa direktiivin 2006/42/EY noudattamisen turvaamiseksi.
               
            
                  2)
               
               
                  Toinen kanneperuste, jonka mukaan oikeusvarmuuden ja perustellun luottamuksen periaatetta sekä hyvän hallinnon periaatetta on loukattu, sillä komissio ei ottanut huomioon Yhdistyneen kuningaskunnan, Saksan, Suomen ja Tanskan markkinavalvontaviranomaisten huomautuksia ja lähestymistapaa eikä riidanalaisessa päätöksessä määrätty kohtuullisesta ja tosiasiallisesta täytäntöönpanoajasta.
               
            
                  3)
               
               
                  Kolmas kanneperuste, jonka mukaan direktiivin 2006/42/EY liitteessä olevia menettelysääntöjä on rikottu, sillä riidanalaisesta päätöksestä ja Ruotsin työsuojeluviranomaisen 30.8.2013 tekemästä päätöksestä ilmenee, ettei yleiseen periaatteeseen, joka koskee kyseessä olevien tuotteiden huolellista tarkistamista direktiivin 2006/42/EY liitteessä I asetettujen olennaisten terveys- ja turvallisuusvaatimusten perusteella, ole viitattu asianmukaisesti.
               
            
                  4)
               
               
                  Neljäs kanneperuste, jonka mukaan komissio arvioi tosiseikkoja virheellisesti ja loukkasi hyvän hallinnon periaatetta, sillä valmistajalta ei pyydetty tarvittavia tietoja huolimatta siitä, että riidanalaisessa päätöksessä todetaan, ettei valmistajan laatimassa teknisessä tiedostossa esitetty yhdenmukaistettujen standardien ja vastaavien olennaisten terveys- ja turvallisuusvaatimusten välistä yhteyttä, kuten direktiivin 2006/42/EY liitteessä VII edellytetään. Asianmukaisesti toimiva ja kohtuullinen hallinto olisi pyytänyt tätä puuttuvaa tietoa ennen näin laajakantoisen päätöksen tekemistä.
               
            
                  5)
               
               
                  Viides kanneperuste, jonka mukaan direktiivin 2006/42/EY 6 artiklaa on rikottu ja yhdenvertaisen kohtelun periaatetta on loukattu, kun kyseessä oleva toimi on kohdistettu nimenomaan kantajan tuotteisiin, vaikka muiden valmistajien samankaltaisia ja vaatimukset vähemmän täyttäviä tuotteita on EU:n sisämarkkinoilla. Lisäksi riidanalaisella päätöksellä vääristetään markkinoita, kun siinä tarkastellaan ainoastaan kyseessä olevien tuotteiden markkinoilta poistamista ja takaisinvetoa, sillä muiden valmistajien samankaltaisten tuotteiden sallitaan yhä olla vaihdannassa EU:n sisämarkkinoilla.
               
            
         (1)  Ruotsin Euroopan parlamentin ja neuvoston direktiivin 2006/42/EY nojalla toteuttamasta suojatoimenpiteestä Brunswick Bowling & Billiards -yrityksen valmistaman keilanpystytyskonetyypin ja sen kanssa käytettävän täydennysosapakkauksen markkinoille saattamisen kieltämiseksi ja tällaisten, jo markkinoille saatettujen koneiden poistamiseksi markkinoilta 10.12.2018 annettu komission täytäntöönpanopäätös (EU) 2018/1960 (tiedoksiannettu numerolla C(2018) 8253) (EUVL 2018, L 315, s. 29).
      
         (2)  Koneista ja direktiivin 95/16/EY muuttamisesta 17.5.2006 annettu Euroopan parlamentin ja neuvoston direktiivi 2006/42/EY (EUVL 2006, L 157, s. 24).
      
         (3)  Tuotteiden kaupan pitämiseen liittyvää akkreditointia ja markkinavalvontaa koskevista vaatimuksista ja neuvoston asetuksen (ETY) N:o 339/93 kumoamisesta 9.7.2008 annettu Euroopan parlamentin ja neuvoston asetus (EY) N:o 765/2008 (EUVL 2008, L 218, s. 30).